b'\n_START_ARTICLE_\nAleksejevskojen piiri\n_START_PARAGRAPH_\nAleksejevskojen eli Alekseyevskin piiri (ven. \xd0\x90\xd0\xbb\xd0\xb5\xd0\xba\xd1\x81\xd0\xb5\xcc\x81\xd0\xb5\xd0\xb2\xd1\x81\xd0\xba\xd0\xb8\xd0\xb9 \xd1\x80\xd0\xb0\xd0\xb9\xd0\xbe\xcc\x81\xd0\xbd, Aleksejevski raion, tataariksi \xd0\x90\xd0\xbb\xd0\xb5\xd0\xba\xd1\x81\xd0\xb5\xd0\xb5\xd0\xb2\xd1\x81\xd0\xba \xd1\x80\xd0\xb0\xd0\xb9\xd0\xbe\xd0\xbd\xd1\x8b, Alekseyevsk rayon\xc4\xb1) on paikallinen itsehallintoalue Tatarstanin tasavallassa Ven\xc3\xa4j\xc3\xa4ll\xc3\xa4. Se sijaitsee tasavallan keskiosassa Volgan muodostaman Kuiby\xc5\xa1evin tekoj\xc3\xa4rven rannalla. Vuonna 1930 perustetun piirin pinta-ala on 2\xc2\xa0074 neli\xc3\xb6kilometri\xc3\xa4 ja asukkaita on 26\xc2\xa0000 henke\xc3\xa4 (vuonna 2009)._NEWLINE_Piirin keskus on Aleksejevskojen kaupunkimainen taajama. Lis\xc3\xa4ksi piiriin kuuluu 19 maalaiskuntaa: Biljarsk, Bol\xc5\xa1ije Poljanki, Bol\xc5\xa1ije Tigany, Butlerov (keskuspaikka Mokryje Kurnali), Jalkyn, Jerykla, Kurkul, Kurnaly (keskuspaikka Suhije Kurnaly), Lebedino, Lebja\xc5\xbeje, Leva\xc5\xa1evo, Maina (keskuspaikka Verhnjaja Tatarskaja Maina), Podlesnaja \xc5\xa0entala, Rodniki, Romodan, Saharovka, Srednyje Tigany, Stepnaja \xc5\xa0entala ja Voikino._NEWLINE_Aleksejevskojen kautta kulkee Kazanin ja T\xc5\xa1istopolin v\xc3\xa4linen maantie. Piirikeskuksesta on matkaa tasavallan p\xc3\xa4\xc3\xa4kaupunkiin 108 kilometri\xc3\xa4._NEWLINE_Asukkaista 57,5\xc2\xa0% on ven\xc3\xa4l\xc3\xa4isi\xc3\xa4, 30,9\xc2\xa0% tataareja ja 3,6\xc2\xa0% mordvalaisia._NEWLINE_P\xc3\xa4\xc3\xa4elinkeino on maatalous, joka on erikoistunut viljakasvien viljelyyn sek\xc3\xa4 maidon ja lihan tuotantoon. Seudulla on my\xc3\xb6s rakennustarvike-, elintarvike- ja tekstiiliteollisuutta._NEWLINE_N\xc3\xa4ht\xc3\xa4vyyksist\xc3\xa4 huomattavin on Volgan bolgaarien rakentama Biljarin muinaislinna._NEWLINE_Paikallislehten\xc3\xa4 ilmestyy tataarin- ja ven\xc3\xa4j\xc3\xa4nkielinen Zarja \xe2\x80\x93 Ta\xc5\x8b.'